wickkiey/tamil-wikipedia-chunked huggingface dataset:
# உருகா உருமாற்றம்

**உருகா உருமாற்றம்** (Metasomatism). மெட்ட மார்பி என்னும் கிரேக்கச் சொல்லுக்கு உருமாற்றம் என்பது பொருள். பாறைகள் வெப்பத்தாலும் அழுத்தத்தாலும் பாதிக்கப்பட்டு உருமாற்றம் அடைகின்றன. பாறைகள் உருமாறுதல் என்பது அவற்றின் கடினத்தன்மை, புரை, துகள்கள் அளவு, இராசயனங்கள், செய்கைகள், கரையும் தன்மை இவற்றைப் பொறுத்தது.  
சில தருனங்களில் அமிலம் கலந்த நீர் பாறைகளின் விரிசல்களில் நுழைந்து பக்கச் சுவர்களை உருமாற்றுகிறது. இச்செயலுக்கு மெட்டா சோமாடிஸம் என்கிறோம்.  
ங்கம், வெள்ளி போன்ற உலோகங்கள் இம்முறையில்தான் தோன்றுகிறது.  
பாறைகள் உருமாற்றம் அடையும்போது இரண்டு பண்புகளைத் தோற்றுவிக்கிறது.
1. படிகமாதல்
1. கடினமாதல்  
படிகமற்ற பாறைகள் படிகப்பாறைகளாகவும், மென்மையான பாறைகள் கடினப்பாறைகளாகவும் உருமாற்றம் பெறுகின்றன.  
மணற்பாறைகள் உருமாறும்போது குவார்ட்ஸ் தூகளில் மறு அணு அமைப்பு ஏற்பட்டு பின்னிப் பிணைந்து மாற்றுரு கொண்ட குவார்சைட் பாறையாக உருமாகிறது.  
குவார்சைட் பாறைகள் உடைப்பட்டால் துகள்களை இணைக்கும் பொருட்களான களிமண் மற்றும் இரும்பு ஆக்ஸைடு அதிக அளவில் இருத்தல் மற்பாறை ஹிமடைட் குவார்ட் சைட்டாகவும், மாக்னைடைட் குவார்சைட்டாகவும் மாற்றம் அடைகிறது.  
சுண்ணாம்புக்கல் உருமாறும்போது அவற்றின் கால்சைட் அல்லது கால்சியம் கார்பனேட் படிகங்கள் ஒன்றையொன்று பின்னிப் பிணைந்து சலவைக்கல்லாக உருமாற்றம் பெறுகிறது.  
களிப்பாறை குறைவான வெப்பம், அமுக்கம் இவற்றால் பாதிக்கப்பட்டு கடினமாக மாறி பலகைப்பாறையாக மாறுகிறது.
# சித்திரப் பாலாடைக் கீரை

அற்புதமான மருத்துவ குணங்கள் இருப்பதால் இதனை கீரைவகையில் சேர்த்துள்ளனர். இதில் பால் சத்து அதிகம் உள்ளது.
சித்திரப் பாலாடைக் கீரை கிணற்று மேட்டில் அதிகம் வளர்ந்து கிடக்க காணலாம். சித்திரப் பாலாடைக் கீரையின் இலைகள் கரும்பச்சை நிறத்தில், மிளகாய் இலைகளைப் போலவே காணப்படும். இக்கீரையின் காம்பும் தண்டும் செந்நிளமானவை.  
பார்வை நூல்
- நலம் தரும் கீரைகள் நாற்பது - ஆசிரியர் வலம்புரிஜான்
# வார்ப்புரு:Infobox country at games

<includeonly>}}}}
| aboveclass = nowrap summary
| abovestyle = -bottom: solid #aaa;  
| headerstyle = -top: solid #aaa;  
| image = }}|alt=}}}
| caption = }
| label1 =
| data1 = }}}}}
| rowstyle1 = font-weight: bold;
| label2 = தே.ஒ.கு
| data2 = }
| label3 = NPC
| data3 = }
| label4 = பொ.வி.கூ
| data4 = }
| label5 = விளையாட்டுக் கட்டுப்பாட்டு அமைப்பு
| data5 = }
| label6 = விளையாட்டுக் கட்டுப்பாட்டு அமைப்பு
| data6 = }
| label7 = இணையதளம்
| data7 = }
| header10 =
| label11 = போட்டியாளர்கள்
| data11 =
| label12 =
| data12 = }
| label13 =
| data13 = }
| label14 =
| data14 =
| label15 = அதிகாரிகள்
| data15 = }
| header20 = }} at the }|(games=}}}}}} at the }|overview)}}}}
| data21 = }|competition=}|}|}|}|}|}|}|}|}|}|}}}|}}}
| class21 = hlist
| header22 =
| data23 = }
| class23 = hlist
| header24 =
| data25 = }
| class25 = hlist
| header26 =
| data27 = }
| class27 = hlist  
| header30 =
| data31 =  
| header32 =
| data33 = } }}|}}}
| class33 = hlist  
| below = }
| belowclass = noprint
| belowstyle = -top: solid #aaa;
}}</includeonly><noinclude>  
</noinclude>
# பன்னாட்டு நெல் - 579

**பன்னாட்டு நெல் - 579** *(IR-579)* என்பது; 1978 ஆம் ஆண்டு அறிமுகப்படுத்தப்பட்ட, புதிய, மத்தியகால, நெல் வகையாகும். சூலை - ஆகத்து மாதம் வரையிலான சம்பா பட்டத்திற்கு ஏற்றதாக கருதப்படும் இது, 130 நாட்களில் அறுவடைக்கு வரக்கூடியது. தடுக்கன் எனும் நெல் இரகத்தையும், பன்னாட்டு நெல் - 8 நெல் இரகத்தையும் ஒன்றிணைத்து உருவாக்கப்பட்ட இந்நெல் வகை, அதி உயர பிராந்தியங்களில் செழித்து வளரக்கூடியது. மேலும் இந்த நெற்பயிரின் தானியமணிகள், நீண்டு தடித்து காணப்படுகிறது. 1977 இல், எகிப்தியர்கள் கண்டறிந்ததாக கருதப்படும் இந்த நெல் வகை, வட இந்தியப் பகுதியான இமாச்சலப் பிரதேசத்தில் பெரும்பான்மையாக பயிரிடப்படுகின்றது.
# மோதகவல்லி

## பயன்கள்

பட்டையைக் குடிநீரிட்டு அல்லது இடித்துச்சாறு பிழிந்து அல்லது உலர்திப் பொடி செய்து, தக்க துணை மருந்துடன் கொடுத்துவர இந்த நோய்கள் நீங்கும்.  
மோதகவல்லித் தைலம்  
4 தேக்கரண்டு வீதம், காலை, மாலை இரு வேளையும் கொடுத்துவர எலும்புருக்கி நோய் போகும். புளி, புகையிலை, மீன் ஆகாது.
# மோதகவல்லி

## பார்வை நூல்

- மூலிகை களஞ்சியம் . மருத்துவர் திருமலை நடராசன் - பூங்கொடி பதிப்பகம்
# மலையாள இலக்கியங்கள்

**மலையாள இலக்கியங்கள்** திராவிட மொழிகளுள் ஒன்றான மலையாளம் கி.பி. 9ம் நூற்றாண்டு அல்லது 10ம் நூற்றாண்டு வாக்கில்தான் தனியொரு மொழியாக வளர்ந்ததாக கருதப்படுகிறது. தமிழ்மொழியின் கிளை மொழியாக இருந்ததாக மொழி அறிஞர்களால் கூறப்படும் மலையாளமானது காலப்போக்கியல் புதிய உருவங்கள் மற்றும் மாற்றங்களையும் பெற்று தனக்கென மொழியுலகில் பெருமையுடையதாக விளங்குகிறது.
# மலையாள இலக்கியங்கள்

## கல்வெட்டுச் சான்றுகள்

ஸ்தாணு ரவி கோட்டயச் செப்பேடுகள் முதல் முதலில் மலையாளச் சொற்களைக் கொண்டுள்ளதாக காணப்படுகின்றன. இதில் காணப்படும் மொழிநிலை மேற்கக் கரையார பேச்சு மொழியை அடிப்படையாகவும் இச் செப்பேட்டைத் தொடர்ந்து ஏராளமான கல்வெட்டுகளும் செப்பேடுகளும் தோன்றியது எனலாம். மலையாள இலக்கிய வரலாறு மூன்று காலங்களாகப் பிரிக்கப்படுகிறது.
1) முற்காலம் - கி.பி. 9ம் நூற்றாண்டு முதல் கி.பி. 13 வரை
2) இடைக்காலம் - கி.பி. 13ம் நூற்றாண்டு முதல் கி.பி.16 வரை
3) தற்காலம் - கி.பி. 16க்குப் பிறகு  
ஆயினும் மலையாள மொழி ஆய்வாளர் கே.எம். ஜார்ஜ் கி.பி. 15ம் நூற்றாண்டு வரை பழங்காலம் எனவும் அதற்குப் பின் உள்ள பகுதியைத் தற்காலம் எனவும் குறிப்பிடுகிறார்.
# மலையாள இலக்கியங்கள்

## மலையாள இலக்கியங்கள்

திருவிதாங்கூர் சமஸ்தானத்தை ஆட்சி செய்த வீரரவிவர்மாவினால் எழுதப்பட்ட மலையாளத்தின் முதல் இலக்கியமான இராம சரிதம் கி.பி.12ம் நூற்றாண்டில் வெளிவந்தது. இதில் தமிழ்மொழியின் செல்வாக்கு மிகுந்துள்ளது. தமிழ்மொழியோடு மட்டுமல்லாது சமஸ்கிருத மொழியின் ஆளுமையையும் மலையாள இலக்கியங்களில் காண முடியும். கி.பி.14ம் நூற்றாண்டில் எழுதப்பட்ட முதல் இலக்கண நூல் லீலாதிலகம் என்பதாகும். இதில் சமஸ்கிருத வினைச்சொற்களைப் போல் மலையாள வினைச்சொற்களும் மிகுதி பெற்றுள்ளன.  
கி.பி.1315ல் எழுதப்பட்ட ‘உண்ணுநிலி சந்தேசம்’ இந்நூல் நாடு, நகரம், இயற்கைக்காட்சிகளை வர்ணித்துக் கூறும் தூது நூல் ஆகும். மலையாளதில் உரையிடையிட்ட பாட்டுடைச் செய்யுள்கள் ‘சம்பு இலக்கியங்கள்’ என்றழைக்கப்படுகின்றன. இவற்றுள் குறிப்பிடத்தக்கவை பாரதம், செல்லூர் மகாத்மியம், பாஷா நிஷாடதம் ஆகியவையாகும். கண்ணேசன் பாட்டுகள் 14, 15ம் நூற்றாண்டில் தோன்றிய குறிப்பிடத்தக்க இலக்கியங்கள் மேலும் மலையாள மொழியில் திருப்புமுனையாகக் கருதப்படும் முக்கியமான நூல் கிருஷ்ண காதை ஆகும். செருசேரி நம்பூதிரியால் எழுதப்பட்ட நூல் மலையாள மொழியின் வளத்தை எளிமையாகவும் இனிமையாகவும் எடுத்துக்காட்டுகிறது. கிருஷ்ணகாதை எவ்வித மொழிக் கலப்பும் இன்றி மலையாளத் தனித்தன்மையுடன் விளங்கியதாகும்.  
கி.பி. 15 அல்லது 17ம் நூற்றாண்டில் வாழ்ந்ததாகக் கூறப்படும் எழுத்தச்சன் மலையாள மொழியின் தந்தை என்று போற்றப்படுகிறார். இவர் ராமாயணம் மகாபாரதத்தைத் தழுவிய நூல்களையும் கிளிப்பாட்டுகள் என்ற பாடல்களையும் அற்புதமாக எழுதியவர்.  
கி.பி.18ம் நூற்றாண்டில்தான் துள்ளல் மற்றும் கதகளி இலக்கியங்கள் தோன்றின. இவ்வகை இலக்கியங்களில் கீதாகோவிந்தா முதல் நூலாகக் கருதப்படுகிறது. ஜையதேவர் என்பவரது காலத்தில் சாக்கையர் என்று அழைக்கப்படுபவர்களால் பாடப்பட்டதாகும். மேலும் கதகளிக்கு தம்புரான், உண்ணாவாரியார் ஆகியோர் பெரும்பங்காற்றினர். ஆயினும் இலக்கிய அந்தஸ்தைப் பெற்றுத்தந்த பெருமை கோட்டயத்துத் தம்பிரானைச் சேரும்.  
கி.பி.18ம் நூற்றாண்டில் கதகளி சமூகத்தில் உயர்ந்த அந்தஸ்தில் விளங்கிய மக்களிடையே பிரபலமாக இருந்தநிலை மாறி துள்ளல் இலக்கியங்கள் சாதாரண மக்களையும் கவர்ந்தது. ‘குஞ்சன் நம்பியார்’ என்ற கவிஞர் துள்ளல் இலக்கிய வகையைப் பிரபலமாக்கினார்.
# மலையாள இலக்கியங்கள்

## மேற்கோள் நூல்

1) திராவிட மொழிகள் - டாக்டர் ச அகத்தியலிங்கம்
# Module:Team appearances list/data
# தேவதாரம்

**தேவதாரம்** (தாவர வகைப்பாட்டியல்: *Cedrus deodara*) என்னும் இத்தாவரத்திற்கு தேவதாரம் தூண், இருதாரு, தாரு, தாரம், பத்திரதாரூகம், தேவதாரர்மரம் தேவதாடு என்று வேறு பெயர்களும் உண்டு.
# தேவதாரம்

## பண்புகள்

இதன் பட்டை, கட்டை இரண்டும் மருத்துவ குணம் கொண்டவை. பட்டை துவர்ப்பு சுவையும், கட்டை சிறு கைப்புச் சுவையுடனும் உள்ளது. வெப்பத்தன்மை உடையது.
# தேவதாரம்

## மருத்துவ குணம்

பீநிசம், பழையசுரம், நீரேற்றம், உடல்வெப்பம் நீக்கும். மேலும் இருமல், பல்வலி, இரைப்பு, வலி, காதிரைச்சல், நடுக்குவாயு, சுரம் இவற்றிற்கு இதன் பட்டை மருந்தாகப் பயன்படுகிறது. மேலும் இப்பட்டையின் தூள் புண்களை குணமாக்கும். கட்டையைப் பால் விட்டு உரைத்துக் கொதிக்க வைத்துத் தலையில் தடவ தூக்கமின்மை, மயக்கம், கிறுகிறுப்பு ஆகியவை நீங்கும். இதனைப் பொடியோடு சுக்கு, பொட்டிலுப்புச் சேர்த்து நீர் விட்டுக் குழைத்து வீக்கங்களுக்கு இட வீக்கம் குணமாகும்.
# தேவதாரம்

## துணை நூல்

மூலிகைக் களஞ்சியம் - திருமலை நடராசன்
# ராச்மோகினி தேவி

**ராச்மோகினி தேவி** (*Rajmohini Devi*) ஓர் இந்திய சமூக தொழிலாளி மற்றும் காந்தியவாதி ஆவார். . இந்தியாவின் சத்தீசுகர் மாநிலத்தில் கோண்ட்வானா பழங்குடி மக்களின் நலனுக்காக "பாபு தர்ம சபா ஆதிவாசி சேவா மண்டலம்" என்ற ஒரு அரசு சாரா அமைப்பை இவர் நிறுவினார் . 1951 ஆம் ஆண்டு பஞ்சத்தின்போது மகாத்மா காந்தி மற்றும் அவருடைய கொள்கைகளைப் பற்றிய ஒரு தொலைநோக்குப் பார்வையை இவர் கொண்டிருந்தார் . பெண்கள் விடுதலைக்காகப் போராடும் ராச்மோகினி இயக்கம் என்ற ஓர் இயக்கத்தைத் தொடங்கினார். பழங்குடி மக்களின் மூடநம்பிக்கைகளை ஒழிப்பதும் குடிப்பழக்கத்தை நிறுத்துவதும் கூட இவ்வியக்கத்தின் கொள்கைகளாயின. பழங்குடி மக்கள் மத்தியில். இந்த இயக்கம் படிப்படியாக 80,000 க்கும் மேற்பட்ட மக்களைக் கொண்ட ஒரு வழிபாட்டு இயக்கம் என்ற நிலையை அடைந்த்து. பின்னர் "பாபு தர்ம சபை ஆதிவாசி சேவா மண்டலம்" என்ற பெயரில் ஒரு அரசு சாரா அமைப்பாக மாற்றப்பட்டது. சீமார் கிண்டால் எழுதிய "சமாயிக் கிராந்தி கி அக்ராதூத் ராச்மோகினி தேவி என்ற புத்தகத்தில் அவரது வாழ்க்கை வரலாறு ஆவணப்படுத்தப்பட்டுள்ளது. இந்நூல் 2013 ஆம் ஆண்டில் சத்தீசுகர் மாநில இந்தி கிராந்த் அகாடமியால் வெளியிடப்பட்டது. மற்றும் அம்பிகாபூரில் உள்ள அரசு பெண்கள் கல்லூரிக்கும் , ராச்மோகினி தேவி முதுநிலை பெண்கள் கல்லூரி என்று இவர் பெயரிடப்பட்டுள்ளது.
# கிரான் மகேஷ்வரி

**கிரண் மகேஸ்வரி** ஒரு இந்திய பெண் அரசியல்வாதியாகவும் பாரதீய ஜனதா கட்சியின் உறுப்பினர் ஆவார். ராஜஸ்தானில் ராஜஸ்தான் மாநில சட்டப்பேரவைத் தொகுதியில் இருந்து ராஜ்சமந்த் சட்டசபை தேர்தலில் எம்.எல்.ஏ. பதவி வகித்து வருகிறார். இவர் ராஜஸ்தான் மாநிலத்தின் கேபினட் மந்திரி ஆவார். அவர் 14 வது மக்களவை நாடாளுமன்ற உறுப்பினராக முன்பு பணியாற்றியுள்ளார். அங்கு அவர் ராஜஸ்தான் மாநிலத்தின் உதய்பூர் தொகுதியை சேர்ந்தவர் . எனினும், 2009 ஆம் ஆண்டு மே மாதம், அஜ்மீர் லோக் சபா தொகுதியில் இருந்து INC இன் சச்சின் பைலொட்டால்15 வது மக்களவைத் தேர்தலில் அவர் தோல்வியடைந்தார், பின்னர் 2013டிசம்பர் மாதம் ராஜ்சமந்த் சட்டசபை தேர்தலில் போட்டியிட்டார், மேலும் 30,000 வாக்குகள் வித்தியாசத்தில் வெற்றி பெற்றார்.
# எம். அனந்தநாராயணன்

**மாதவியா அனந்தநாராயணன்**(1 மே 1907 – 18 நவம்பர் 1981) என்பவர் ஒரு இந்திய வழக்கறிஞர் மற்றும் பொது பணி துறையில் பணிப்புாிந்தவா். பின்னா்மெட்ராஸ் மாகணத்தில்(பின்னர் தமிழ்நாடு) 1966 முதல் 1969 வரை உள்ள காலங்களில் தலைமை நீதிபதியாகபணிப்புாிந்தாா்.
# எம். அனந்தநாராயணன்

## ஆரம்ப வாழ்க்கை

அன்மாநதவியா் அனந்தநாராயணன்மே  1 1907 இல் சென்னையில் பிறந்தார். தனதுபள்ளிப்படிப்பைசர் எம். சிடி. முத்தையா உயர்நிலை பள்ளி மற்றும் இந்து உயர்நிலை பள்ளிகளில்பயின்றாா்.மேலும்தனதுபட்டப்படிப்பைசென்னைமாநிலக் கல்லூரியில்படித்தாா்.முதுகலைபட்டயப்படிப்பை கேம்பிரிட்ஜ், கேன்விலில் மற்றும் கேயஸ் கல்லூரியில் பயின்றாா்.
# எம். அனந்தநாராயணன்

## வாழ்க்கை

அனந்தநாராயணன் 15 அக்டோபா் 1929 இல் இந்திய குடிமை பணியில் சேர்ந்து.துணை ஆட்சியராக பணிப்புாிந்தாா். மெட்ராஸ் (சென்னை) மாகாணத்தின் கீழ்பல்வேறு மாவட்டங்களில் கூடுதல் நீதிபதியாகவும் பணிபுாிந்தாா். மாவட்ட நீதிபதியாக 8 மார்ச் 1940 இல் நியமிக்கப்பட்டார். சென்னை உயர் நீதிமன்ற நீதிபதியாகஆகஸ்ட் 10, 1959 இல் பணியாற்றினாா்.இறுதியாகதமிழ்நாட்டஉயா்நீதிமன்றதலைமை நீதிபதியாக 1966 முதல், 1 மே 1969 ஒய்வுபெறும்வரைபணியாற்றினார். அது மட்டுமின்றி, சென்னை சட்டத் துறையிலும் 1955 முதல் 1959 வரை இயக்குநராக பணிப் புாிந்தாா்.
# எம். அனந்தநாராயணன்

## இறப்பு

அனந்தநாராயணன் 18 நவம்பர் 1981 இல் பாம்பாயி<nowiki/>லுள்ளஅவரது மகன்வீட்டில் இறந்தாா்..
# போர்ன்-ஏபர் சுழற்சி

**போர்ன்–ஏபர் சுழற்சி** (Born-Haber Cycle) வினையின் ஆற்றல் மாற்றங்களை பகுப்பாய்வு செய்வதற்கான ஒரு வழிமுறையாகும். இக்கருத்தியலை வளர்த்தெடுத்த இரண்டு செருமனி நாட்டு அறிவியலாளர்கள் மாக்ஸ் போர்ன் மற்றும் ஃபிரிட்சு ஏபர் ஆகியோரின் பெயரால் இந்த வழிமுறையானது அழைக்கப்படுகிறது. இந்த சுழற்சியில் ஒரு உலோகம், (பெரும்பாலும் கார உலோகம் அல்லது காரமண் உலோகம்) ஆலசன் அல்லது உலோகமல்லாத, ஆக்சிசன் போன்ற இன்னொரு தனிமத்துடனான வினையின் காரணமாக ஒரு அயனிச் சேர்மம் உருவாவது கருத்தில் கொள்ளப்படுகிறது. .  
நேரடியாக அளந்தறிய முடியாத, படிகக்கூடு ஆற்றலை (அல்லது மிகத் துல்லியமாக வெப்ப அடக்கம்), கணக்கிட போர்ன்–ஏபர் சுழற்சிகள் முதன்மையாக பயன்படுத்தப்படுகிறது. வளிம நிலையிலுள்ள அயனிகளிலிருந்து (ஒரு வெப்பம் உமிழ் செயல்முறை) ஒரு அயனிச் சேர்மம் உருவாதல் நிகழ்வில் ஏற்படும் வெப்ப அடக்க மாற்றமே படிகக்கூடுகை வெப்ப அடக்கம் என வரையறுக்கப்படுகிறது. சிலநேரங்களில் ஒரு அயனிச் சேர்மத்தை வாயு நிலையில் உள்ள அயனிகளாக சிதைப்பதற்குத் தேவைப்படும் ஆற்றல் (வெப்பம் கொள் செயல்முறை) எனவும் வரையறுக்கப்படுகிறது. போர்ன்-ஏபர் சுழற்சிக் கொள்கையானது எஸ்ஸின் விதியினை (Hess's Law)படிகக்கூடுகை வெப்ப அடக்கத்தைக் கணக்கிடப் பயன்படுத்திக் கொள்கிறது. தனிமங்களிலிருந்து அயனிச் சேர்மம் உருவாதலின் திட்ட வெப்ப அடக்க மாற்றம் (Standard Enthalpy change of formation) மற்றும் தனிமங்களிலிருந்து வாயு நிலை அயனிகள் உருவாவதற்குத் தேவையான வெப்ப அடக்க மாற்றம் ஆகியவற்றை ஒப்பிடுவதிலிருந்து இந்த கணக்கீடு மேற்கொள்ளப்படுகிறது.  
இந்த வழிமுறையில் பிற்பகுதி கணக்கீடு மிகவும் சிக்கலானது. தனிமங்களிலிருந்து வாயு நிலை அயனிகளை உருவாக்க தனிமங்கள் அணு நிலைக்கு கொண்டு வரப்பட வேண்டிய தேவை எழுகிறது. தனிமங்களை அணு நிலைக்கு மாற்றிய பிறகே அவற்றை அயனியாக்கம் செய்ய வேண்டியுள்ளது. ஒரு தனிமமானது இயல்பாக மூலக்கூறு நிலையில் இருந்தால் அந்த மூலக்கூறின் பிணைப்பை பிரிக்கும் வெப்ப அடக்கம் (bond dissociation enthalpy) பிணைப்பு ஆற்றலையும் கருத்திற்கொள்ள வேண்டியுள்ளது. ஒன்று அல்லது அதற்கு மேற்பட்ட எதிர்மின்னிகளை வெளியேற்றி நேர்மின் அயனிகளை உருவாக்குவதற்குத் தேவைப்படும் ஆற்றலானது அடுத்தடுத்த மின்மமாக்கும் ஆற்றல்களின் கூடுதலுலுக்குச் சமமாக உள்ளது. உதாரணமாக, Mg<sup>2+</sup> அயனியை உருவாக்குவதற்குத் தேவைப்படும் ஆற்றலானது, Mg அணுவிலிருந்து முதல் எதிர்மின்னியை நீக்கத்தேவைப்படும் மின்மமாக்கும் ஆற்றல் மற்றும் Mg<sup>+</sup> அயனியிலிருந்து இரண்டாவது எதிர்மின்னியை நீக்கத் தேவைப்படும் மின்மாக்கும் ஆற்றல் இவற்றின் கூடுதலாகும். இலத்திரன் நாட்ட சக்தி என்பது, ஒரு எதிர்மின்னி அல்லது ஒரு இலத்திரனை வாயுநிலையில் உள்ள ஒரு நடுநிலையான அணு அல்லது மூலக்கூறுடன் சேர்த்து ஒரு எதிர்மின் அயனியை உருவாக்கும் போது வெளியிடப்படும் ஆற்றல் என வரையறுக்கப்படுகிறது.  
போர்ன்-ஏபர் சுழற்சி கார ஆலைடுகள் போன்ற முழுமையும் அயனித் திண்மங்களுக்கு மட்டுமே பொருந்துகின்றன. ஆனால், பல சேர்மங்கள் வேதிப்பிணைப்புகள் மற்றும் படிக ஆற்றல் உருவாவதற்கு சகப்பிணைப்பு மற்றும் அயனிப்பிணைப்பு பங்களிப்புகளைச் சார்ந்தே உள்ளன. இத்தகைய சேர்மங்களுக்கு விரிவுபடுத்தப்பட்ட அல்லது மேம்படுத்தப்பட்ட போர்ன்-ஏபர் வெப்ப இயக்கவியல் சுழற்சியால் குறிக்கப்படுகிறது. விரிவுபடுத்தப்பட்ட போர்ன்-ஏபர் சுழற்சி சமன்பாடு முனைவுறும் தன்மையுள்ள சேர்மங்களின் முனைவுறு தன்மை மற்றும் அணுமின் சுமைகள் ஆகியவற்றையெல்லாம் மதிப்பிட பயன்படுகிறது.
# போர்ன்-ஏபர் சுழற்சி

## உதாரணம்: இலித்தியம் புளோரைடின் உருவாக்கம்

இலித்தியம் மற்றும் புளோரின் ஆகிய தனிமங்களிலிருந்து (அவற்றின் நிலையான வடிவங்களிலிருந்து) இலித்தியம் புளோரைடின் உருவாக்கம் வரைபடத்தில் ஐந்து படிநிலைகளில் தரப்பட்டுள்ளது.  
1. இலித்தியம் அணுநிலைக்கு மாறுதல் தொடர்பான வெப்ப அடக்க மாற்றம்
1. இலித்தியம் அயனியாக்க வெப்ப அடக்கம்
1. புளோரினின் அணுவாக்க வெப்ப அடக்கம்
1. புளோரினின் இலத்திரன் நாட்ட சக்தி
1. படிகக்கூடுகை வெப்ப அடக்கம்  
இதே கணக்கீட்டு முறை இலித்தியம் தவிர இதர உலோகங்களுக்கும், புளோரின் தவிர இதர அலோகங்களுக்கும் பொருந்தும்.  
ஒவ்வொரு படிநிலைக்குமான ஆற்றல் மாற்றங்களின் கூட்டுத்தொகையானது உலோகம் மற்றும் அலோகத்தின் தனித்தனியான உருவாக்க வெப்ப அடக்க மாற்றத்திற்கு சமமானதாக இருக்க வேண்டும்.<math>\Delta\text{H}_{\text{f}}</math>.  
<math>\Delta\text{H}_{\text{f}} = \text{V} + \frac{1}{2}\text{B} + \text{IE}_{\text{M}} - \text{EA}_\text{X} + \text{U}_\text{L}</math>  
- V உலோக அணுக்களின் பதங்கமாதல் வெப்ப அடக்கம்
- B (F<sub>2</sub>) இன் பிணைப்பு ஆற்றல்.(உருவாக்க வினையின் சமன்பாடு பின்வருமாறு Li + 1/2 F<sub>2</sub> → LiF.இருப்பதால் 1/2 என்ற கெழுவானது பயன்படுத்தப்படுகிறது)
- <math>\text{IE}_{\text{M}}</math> உலோக அணுவின் அயனியாக்க ஆற்றல் : <math>\text{M} + \text{IE}_\text{M} \to \text{M}^+ + \text{e}^-</math>
- <math>\text{EA}_\text{X}</math> X ஆலசனின் இலத்திரன் நாட்ட சக்தி
- <math>\text{U}_\text{L}</math> படிகக்கூடுகை ஆற்றல் (இங்கு வெப்ப உமிழ் வினையாக வரையறுக்கப்பட்டுள்ளது)  
உருவாக்கத்திற்கான நிகர வெப்ப அடக்கம் மற்றும் முதல் நான்கு படிநிலைகளில் நடக்கும் ஆற்றல் மாற்றங்கள் சோதனை முறையில் கண்டறியப்படலாம். ஆனால், படிகக்கூடுகை ஆற்றலை நேரடியாகக் கணக்கிட முடியாது. இதற்குப் பதிலாக, போர்ன்-ஏபர் சுழற்சியைப் பயன்படுத்தி நிகர உருவாக்க வெப்ப அடக்கத்திலிருந்து மற்ற நான்கு ஆற்றல் மாற்றங்களின் கூடுதலைக் கழித்துப் பெறலாம்.
# பவானி சிங் ராஜாவட்

**பவானி சிங் ராஜவட்** (பிறப்பு: செப்டம்பர் 5, 1955, ஹனோதியா) இந்திய மாநிலமான ராஜஸ்தானில் இருந்து பாரதீய ஜனதா கட்சியின் அரசியல்வாதி ஆவார். ராஜஸ்தான் சட்டமன்ற தேர்தலில், 2013 கோட்டா மாவட்டத்தின் லடாபுரா தொகுதியில் வென்றார். அவர் 2008 தேர்தல்களில் வெற்றி பெற்றார். 2011 சட்டமன்றத்தில் இந்திய தேசிய காங்கிரஸ் எம்.எல்.ஏ. ரகு ஷர்மாவை ஒரு ஷூவை கொண்டுதாக்கிய பின்னர் அவர் ஒரு வருடத்திற்காக இடைநீக்கம் செய்யப்பட்டார்.
# லட்புரா

**லாட்புரா** கிராமம்வடகிழக்கு இந்தியாவின் ராஜஸ்தான் மாநிலத்தில் உள்ள பில்வாரா மாவட்டத்தில், லாட்புரா****கிராமம் 66.2 கி.மீ. கிழக்கே [பில்வாரா] மற்றும் கோட்டாவின் மேற்கே 97.2 கி.மீ. அஜ்மீர் பிரிவு மற்றும் மண்டல்கர் தெஹ்ஸில் கீழ் இந்த கிராமம் உள்ளது
# லட்புரா

## நிலவியல்.

26 ° 30'5 "N மற்றும் 74 ° 23'31" மின். இது சராசரியாக 382 மீட்டர் உயரத்தில் உள்ளது.
# லட்புரா

## விளக்கப்படங்கள்

2001 ஆம் ஆண்டு மக்கள் தொகை கணக்கெடுப்பின்படி 2600 மக்கள் தொகை கொண்டது. இவர்களில் 52% ஆண்கள், 48% பெண்கள் ஆவார்கள். லாடபுராவின் சராசரி கல்வியறிவு 70% ஆகும், இதில் தேசிய சராசரியை விட 60% அதிகமாக உள்ளது: ஆண் கல்வியறிவு 75% மற்றும் பெண்களின் கல்வியறிவு 54% ஆகும். லாடபுராவில், 15% மக்கள் தொகையில் 6 வயதுக்குட்பட்டோர் ஆவார்கள்.
# கரண் சிங் (சபரா)

**கரண் சிங்** இந்தியாவின், ராஜஸ்தான் மாநிலமான, பரான் மாவட்டத்தைச் சேர்ந்த ஒரு இந்திய அரசியல்வாதி ஆவார். இவர் 2008 ஆம் ஆண்டு நடந்த சட்டமன்றத் தேர்தலில், சபாரா தொகுதியிலிருந்து, ராஜஸ்தான் சட்டமன்றத்திற்குத் தேர்ந்தெடுக்கப்பட்டார். இவர் இந்திய தேசிய காங்கிரஸ் கட்சியின் உறுப்பினராக உள்ளார்.
# சௌராசி சட்டமன்றத் தொகுதி

**சௌராசி சட்டமன்றத் தொகுதி** *(Chorasi Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது பான்ஸ்வாரா மாவட்டத்தில் அமைந்துள்ளது. சௌராசி, பன்சுவாரா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.
# சௌராசி சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | இராமச்சந்திரா | இந்திய தேசிய காங்கிரசு</br> |  |
| 1977 | கீரா லால் | ஜனதா கட்சி |  |
| 1980 | கோவிந்த் அமலியா | இந்திய தேசிய காங்கிரசு (இ) |  |
| 1985 | இந்திய தேசிய காங்கிரசு</br> |  |  |
| 1990 | சீவா ராம் கட்டாரா | பாரதிய ஜனதா கட்சி</br> |  |
| 1993 | சங்கர் லால் அகாரி | rowspan=2 | இந்திய தேசிய காங்கிரசு</br> |
| 1998 |  |  |  |
| 2003 | சுசில் | பாரதிய ஜனதா கட்சி</br> |  |
| 2008 | சங்கர் லால் அகாரி | இந்திய தேசிய காங்கிரசு</br> |  |
| 2013 | சுசில் கட்டாரா | rowspan=2 | பாரதிய ஜனதா கட்சி</br> |
| 2018 | இராச்குமார் ரோட் |  |  |
| 2023 | பாரத் ஆதிவாசி கட்சி |  |  |
# சிரோகி சட்டமன்றத் தொகுதி

**சிரோகி சட்டமன்றத் தொகுதி** *(Sirohi Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது சிரோஹி மாவட்டத்தில் அமைந்துள்ளது. சிரோகி, ஜலோர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# சிரோகி சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1977 | இரகு நந்தன் வியாசு | ஜனதா கட்சி |  |
| 1980 | தேவிசகாய் கோபாலியா | இந்திய தேசிய காங்கிரசு (இ) |  |
| 1985 | இராம் லால் | இந்திய தேசிய காங்கிரசு</br> |  |
| 1990 | தாரா பண்டாரி | rowspan=2 | பாரதிய ஜனதா கட்சி</br> |
| 1993 |  |  |  |
| 1998 | சன்யம் லோதா | rowspan=2 | இந்திய தேசிய காங்கிரசு</br> |
| 2003 |  |  |  |
| 2008 | ஓட்டா ராம் | rowspan=2 | பாரதிய ஜனதா கட்சி</br> |
| 2013 |  |  |  |
| 2018 | சன்யம் லோதா | சுயேச்சை |  |
| 2023 | } |  |  |
# ஜலந்தர் போர்

1298 ஆம் ஆண்டு, ஜாபர் கான்,உலுகான் ஆகியோா் இணைந்து மங்கோலியர்களின்படையெடுப்பை முன்கூட்டியே தடுத்து நிறுத்தினா்.. கான் படை ,மங்கோலிய படையை லாகூரை கடந்துஜலந்தர்நகரின் அருகில் தோற்கடித்தது.மங்கோலியப் படைகளில் சுமார் 20,000 படுகொலை செய்யப்பட்டனா். தளபதி உட்பட நுற்றுக்கணக்கான போ் சிறைப்பிடிக்கப்பட்டனா்.இந்த வெற்றி அலவுதீன் கில்ஜியின் அரியணையைப் பெற்றது.
# குர்துபா பொது நூலகம்

**கோர்டோபா பொது நூலகம்** என்பது எசுப்பானியாவின் குர்துபாவில் அமைந்துள்ள ஒரு பொது நூலகம் ஆகும். இந்த மாநிலத்திற்குரிய குர்துபா பொது நூலகமானது மாநிலத்தின் பண்பாட்டுத் துறையால் நிர்வகிக்கப்பட்டு வரப்படுவதும் மற்றும் Junta de Andalucía அண்டலுஷியாவிற்குரிய நூலக அமைப்பு மற்றும் எசுப்பானிய நூலக அமைப்பின் ஒருங்கிணைப்பிற்குள் வருவதுமாகும். 1984 ஆம் ஆண்டில், பண்பாட்டுத் துறையானது இதன் நிர்வாகத்தை ஜுன்டா டி அண்டலுஷியாவிற்கு மாற்றியது. இருப்பினும் கட்டிடம் மற்றும் நூலகப்புத்தகங்களின் நிதியானது மாநில நிர்வாகத்தின் வசம் தொடர்ந்தது.
# குர்துபா பொது நூலகம்

## வரலாறு

1835-1837 ஆண்டுகளில் துண்டிக்கப்பட்ட கன்னித்துறவியர் மாடங்கள், மடங்கள் மற்றும் தேவாலயங்களுக்குச் சொந்தமாக உருவாக்கப்பட்ட அனைத்து இருப்புக் கணக்குகளையும் மற்றும் அத்தகைய தொகுப்பு நிதிகளையும் அறிவியல் ஆணையங்களின் பாதுகாப்பின் கீழ் பிறந்தவையாகும். குர்துபா பொது நூலகம் 1842- ஆம் ஆண்டு சூலை 12 ஆம் நாளில் உருவாக்க உத்தரவிடப்பட்டது.
# ஆக்கூர் (திருவண்ணாமலை)

**ஆக்கூர்** (Akkur) தமிழ்நாட்டில் உள்ள ஒரு கிராமம் ஆகும். இது காஞ்சிபுரத்திலிருந்து20கி.மீ தொலைவில் அமைந்துள்ளது. இங்குள்ள சிவன் கோவிலான, திருக்கன்னீசுவரர் உடனுறை திரிபுர சுந்தரி கோயில் 1,000 ஆண்டுகள் பழமை வாய்ந்தது மற்றும் அம்புஜவள்ளி நாயிக்க சமேத லட்சுமி நாராயண கோயில் சுமார் 700 ஆண்டுகள் பழைமை வாய்ந்தது மற்றும் விஷ்ணுக்கு இக்கோவில் அர்ப்பணிக்கப்பட்டது. இக்கோவில் 2003 ஆம் ஆண்டு புதுப்பிக்கப்பட்டு மகாகும்பாபிசேகம் நடத்தப்பட்டது.
# டாக்டர் ஏ.பி.ஜே அப்துல் கலாம் அரசு கல்லூரி

**டாக்டர் ஏ.பி.ஜே அப்துல் கலாம் அரசு கல்லூரி** , 2014 ஆம் ஆண்டில் நிறுவப்பட்டது, இது ராஜார்ஹட் கல்லூரி என்று அழைக்கப்படுகிறது. இது கொல்கத்தாவில் உள்ள நியூ டவுனில் உள்ள அரசுக் கல்லூரி, கலை மற்றும் அறிவியல் இளங்கலை படிப்புகள் வழங்குகிறது. இது மேற்கு வங்க மாநில பல்கலைக்கழகத்துடன் இணைக்கப்பட்டுள்ளது.
# டாக்டர் ஏ.பி.ஜே அப்துல் கலாம் அரசு கல்லூரி

## துறைகள்

### கலைப்பிரிவு

- பெங்காலி
- ஆங்கிலம்
- வரலாறு
- தத்துவியல்
- அரசியல் அறிவியல்
- சமூகவியல்
# டாக்டர் ஏ.பி.ஜே அப்துல் கலாம் அரசு கல்லூரி

## துறைகள்

### அறிவியல் பிரிவு

- வேதியியல்
- தாவரவியல்
- உயிரியல்
- மானிடவியல்
- உளவியல்
# மோகன்லால் பாண்டியா

<span>**மோகன்லால் பாண்டியா** ஒரு இந்திய சுதந்திர போராட்ட தியாகி, சமூக சீர்திருத்தவாதி மற்றும் மகாத்மா காந்தியின் ஆரம்பகால சீடர்களில் ஒருவராக இருந்தார். நராரி பாரிக் மற்றும் ரவி ஷங்கர் வியாஸ் போன்ற சக காந்தியர்களுடன் சேர்ந்து, பாண்டியா குஜராத்தில் தேசியவாத கிளர்ச்சிகளின் முக்கிய அமைப்பாளராகவும்,மதுபானத்திற்கு எதிரானவராகவும்கல்வியறிவிமைதீண்டாமை மற்றும் பெண்களின் சுதந்திரம் மற்றும் காந்திய மதிப்புகளின் முக்கிய ஆதரவாளராகவும் இருந்தார்**.**</span>****  
இந்திய சுதந்திர இயக்கத்தின் போது காந்தி மற்றும் சர்தார் வல்லபாய் பட்டேல் ஆகியோருடன் நெருங்கிய தொடர்பு கொண்டிருந்தவர் பாண்டியா ஆவார்..  
மோகன்லால் பாண்டியா பிரித்தானிய அரசாங்கத்தால் எடுத்துக் கொள்ளப்பட்ட நிலத்திலிருந்து வெங்காயம் திருடியதால், காந்திஜி மூலம் வெங்காய திருடன் (துங்லி சோர்) அழைக்கப்பட்டார்.
# ஏபெல்பல்லுறுப்புக்கோவைகள்

கணிதத்தில் ஏபெல் பல்லுறுப்புக்கோவைகள் தொடர்வரிசை பல்லுறுப்புக்கோவைகளை உருவாக்குகின்றன. அதன் n-வது உறுப்பு பின்வருமாறு அமையும்.
: <math />
இவ்வரிசைக்கு நீல்ஸ் ஹென்ரிக் ஏபெல் (1802-1829),என்ற நார்வேஜியன் கணித வல்லுநரின் பெயரால் பெயரிடப்பட்டது  
இந்த பல்லுறுப்புக்கோவை தொடர்வரிசை ஈருறுப்பு வகை ஆகும். மாறாக,ஈருறுப்பு வகையில் உள்ள ஒவ்வொரு பல்லுறுப்புக்கோவைகளும் உம்ப்ரல் நுண்கணிதத்தில் உள்ள ஏபெல் தொடர்வரிசை இல் இருந்து பெறலாம்.
# ஏபெல்பல்லுறுப்புக்கோவைகள்

## உதாரணங்கள்

a=1,எனில் பல்லுறுப்புக்கோவைகள் பின்வருமாறு இருக்கும்
: <math />
: <math />
: <math />
: <math />
: <math />
a=2, எனில் பல்லுறுப்புக்கோவைகள் பின்வருமாறு இருக்கும்
: <math>p_0(x)=1;</math>
: <math>p_1(x)=x;</math>
: <math>p_2(x)=-4x+x^2;</math>
: <math>p_3(x)=36x-12x^2+x^3;</math>
: <math>p_4(x)=-512x +192x^2-24x^3+x^4;</math>
: <math>p_5(x)=10000x-4000x^2+600x^3-40x^4+x^5;</math>
: <math>p_6(x)=-248832x+103680x^2-17280x^3+1440x^4-60x^5+x^6;</math>
# ஒப்பார் பயிற்றுவித்தல்

1990 களின் ஆரம்பத்தில் ஹார்வர்ட் பேராசிரியர் எரிக் மஸூரால் பிரபலப்படுத்தப்பட்ட ஒரு ஆதார அடிப்படையிலான, ஊடாடும் கற்பிக்கும் முறையே **ஒப்பார் பயிற்றுவித்தல்** ஆகும். ஹார்வர்ட் பல்கலைக் கழகத்தில் அறிமுக பட்டதாரி இயற்பியல் வகுப்புகள் உள்ளிட்ட பல பள்ளிகளில் முதலில் பயன்படுத்தப்பட்டு, உலகம் முழுவதிலும் உள்ள பல்வேறு துறைகளிலும் நிறுவனங்களிலும் ஒப்பார் பயிற்றுவித்தல்பயன்படுத்தப்படுகிறது. இது மாணவர் மைய அணுகுமுறையாகும், இது பாரம்பரிய வகுப்பறையை புரட்டுவதன் மூலம் தகவல் பரிமாற்றத்தை நகர்த்துவதற்கும், தகவலைக் கற்பிப்பதற்கும் அல்லது கற்றல் பயன்பாட்டிற்கோ வகுப்பறையில் நுழைவதற்கும் உட்படுத்துகிறது. தூய விரிவுரை போன்ற பாரம்பரிய கற்பித்தல் வழிமுறைகளை காட்டிலும், சகாக்களின் போதனைகளினை ஆதரிக்கும் சில ஆய்வு முடிவுகள் வெளிபடுத்துகிறது.  
ஒரு கற்றல் முறையாக தேர்வுக்கு, முன் வகுப்பு அளவீடுகளை செய்வதன் மூலம் வகுப்பிற்கு வெளியே கற்றுக்கொள்வதற்கு மாணவர்கள் தயார்படுத்துவதுடன், அந்த முறைகளைப் பற்றிய கேள்விகளுக்கு பதிலளிப்பது மற்றொரு முறையைப் பயன்படுத்தி அப்போதே கற்றல் என்று அழைக்கப்படுகிறது. பின்னர், வகுப்பில், பயிற்றுவிப்பாளர் மாணவர் கஷ்டங்களை அடிப்படையாகக் கொண்டு தயாரிக்கப்பட்ட கருத்தியல் கேள்விகளை அல்லது கருத்துகளை உருவாக்குவதன் மூலம் மாணவர்களை ஈடுபடுத்துகிறார். எரிக் மஸூரால் கோடிட்டுக் கூறப்பட்ட கேள்விமுறை பின்வருமாறு:
1. பயிற்றுவிப்பாளருக்கு, மாணவர்கள் முன்வைக்கும் படிப்புகளுக்கு முன் பதில்களை எழுப்புகின்றனர்
1. மாணவர்கள் கேள்வியில் பிரதிபலிக்கிறார்கள்
1. ஒரு தனிப்பட்ட பதிலை மாணவர்கள் ஏற்றுக்கொள்கிறார்கள்
1. பயிற்றுவிப்பாளர் மாணவர் பதில்களை மதிப்பாய்வு செய்கிறார்
1. மாணவர்கள் தங்கள் சிந்தனையையும் அவர்களுடைய பதில்களையும் தங்கள் சகவாசிகளுடன் கலந்தாலோசிக்கிறார்கள்
1. மாணவர்கள் மீண்டும் ஒரு தனிப்பட்ட பதிலை ஏற்றுக்கொள்கிறார்கள்
1. பயிற்றுவிப்பாளர் மறுபரிசீலனைகளை மறுபரிசீலனை செய்கிறார் மற்றும் அடுத்த கருத்தை மாற்றுவதற்கு முன்பு மேலும் விளக்கங்கள் தேவைப்படுமா என்பதை முடிவு செய்கிறார்.
உலகம் முழுவதும் மற்றும் தத்துவங்கள், உளவியல், புவியியல், உயிரியல், கணிதம், கணினி விஞ்ஞானம் மற்றும் பொறியியல் உள்ளிட்ட பல துறைகளில் இப்போது பெர்சுவல் அறிவுறுத்தல்கள் பயன்படுத்தப்படுகின்றன.
# அருகந்தகிரி சமண மடம்

**அருகந்தகிரி சமண மடம்** (**Arahanthgiri Jain Math**) தமிழ்நாட்டின் திருவண்ணாமலை மாவட்டம், ஆரணி நகரத்தின் அருகே அமைந்த *திருமலை* என்ற குன்றின் மேல் உள்ள திருமலை சமணர் கோயில் வளாகத்தின் அருகே 1998-இல் நிறுவப்பட்ட சமண மடம் ஆகும். தற்போது இம்மடத் தலைவராக பட்டாரக தவளகீர்த்தி சுவாமிகள் உள்ளார். ஆச்சாரிய சிறீ அகலங்கா கல்வி அறக்கட்டளையின் கீழ் இம்மடம் செயல்படுகிறது.
# அருகந்தகிரி சமண மடம்

## இதனையும் காண்க

- திருமலை சமணர் கோயில் வளாகம்
- தமிழ்நாட்டில் சமணம்
# காலிசிஃபுளேரே

காலிசிஃபுளேரே என்பது தாவரவியலாளர்களால் அதிக அளவில் பயன்படுத்தப்படாத தாவரங்களின் தொகுப்பாகும். அகஸ்டின் பைரமஸ் டி கண்டோல் இருவித்திலைத் தாவர குடும்பங்களில் ஒரு துணைக்குடும்பமாக இதனை வரையறுத்துள்ளார். இது நவீன வகைப்பாட்டில் ரோசிட்ஸ் தொகுதியுடன் பெரும்பாலும் ஒத்திருந்தது. காலிசிஃபுளேரே தொகுதியின் வரையறை என்பது:
- மலர்களில் உள்ள புல்லி இதழ்கள் குறைந்தது மலரின் அடிப்பாகத்திலாவது இணைந்து (இணைந்த புல்லி), (தட்டு) போன்று காணப்படுகிறது. இதிலிருந்து அல்லி இதழ்களும் மகரந்தங்களும் சூலகத்துடன் இணைந்து தோன்றினாலும் புல்லி இதழ்களோடு ஒட்டியும் அல்லது ஒட்டாமலும் காணப்படும்.
# காலிசிஃபுளேரே

## மேலும்பார்க்க

- டிகண்டோல்வகைப்பாடு
# குலத்தூம்மால்

**இந்தியாவில் உள்ள கேரள மாநிலத்தில் குலத்தூம்மால் என்ற ஒரு கிராமம்உள்ளது. இக்கிராமம் திருவனந்தபுரம் மாவட்டத்திற்கு உட்பட்டது. [1]**
# குலத்தூம்மால்

## விளக்கப்படங்கள்

2001 ஆம் ஆண்டு இந்திய மக்கள் தொகை கணக்கெடுப்பின்படி குலத்தூம்மால்கிராமத்தில் 37463பேர்வாழ்கின்றனர்.அதில் 18419பேர் ஆண்களும் 19044 பேர் பெண்களும்உள்ளனர். [1]
# வி. பாஷ்யம் ஐய்யங்கார்

திவான் பகதூர் **சர் வெம்பாக்கம் பாஷ்யம் அய்யங்கார்** (**Diwan Bagadur, Sir Vembakkam Bhashyam Aiyangar**) (சனவரி 1844&nbsp;– 18 நவம்பர் 1908), சென்னை மாகாணத்தின் புகழ்பெற்ற வழக்கறிஞரும், பிரித்தானிய இந்தியாவின் ஆட்சியில், சென்னை மாகாணத்தின் தலைமை வழக்கறிஞராக பொறுப்பேற்ற முதல் இந்தியர் என்ற பெருமைக்கு உரியவர். மேலும் இவர் சென்னை உயர்நீதிமன்ற நீதியரசராகவும் விளங்கியவர்.
# வி. பாஷ்யம் ஐய்யங்கார்

## வகித்த பதவிகள்

பாஷ்யம் அய்யங்கார் 1897 முதல் மார்ச் 1898 முடியவும், பின்னர் செப்டம்பர் 1899 - மார்ச் 1900 வரையிலும், சென்னை மாகாணத் தலைமை வழக்கறிஞராக பணியாற்றிய முதல் இந்தியர் ஆவார்.  
பிப்ரவரி 1897-இல் தமிழ்நாடு சட்ட மேலவையில் அலுவல் உறுப்பினராக நியமிக்கப்பட்டார். பின்னர் 1899 மற்றும் 1900 ஆண்டுகளில் தொடர்ந்து இரண்டு முறை சட்ட மேலவை உறுப்பினராக நியமிக்கப்பட்டார்.  
பாஷ்யம் அய்யங்கார் சூலை 1901 முதல் 1904 முடிய சென்னை உயர்நீதிமன்ற நீதியரசராக பணியாற்றினார்.
# வி. பாஷ்யம் ஐய்யங்கார்

## மரபுரிமைப் பேறுகள்

சென்னை உயர்நீதிமன்ற வளாகத்தில் பாஷ்யம் அய்யங்காரின் முழு உருவச்சிலை, 1927-இல் நிறுவப்பட்டது. இவரது பேத்தியான அம்புஜத்தம்மாள் ஒரு இந்திய விடுதலைப் போராட்ட வீரர் ஆவார்.
# கோவிலூர், திருவண்ணாமலை

**கோவிலூர்** (*Kovilur, Tiruvannamalai*) என்பது தென்னிந்தியாவின் தமிழ்நாட்டில் திருவண்ணாமலை மாவட்டம் செய்யார் நகரின் அருகில் உள்ள கிராமம் ஆகும். இக்கிராமத்தின் மக்கள்தொகை 1699 ஆகும்.
# கோவிலூர், திருவண்ணாமலை

## நிலவியல்

கோவிலூர் தமிழ்நாட்டின் திருவண்ணாமலை மாவட்டத்தின் வடகிழக்கு மூலையில் 12.5866°N 79.5215°E இல் அமைந்துள்ளது. இது மாநில தலைநகரான சென்னைக்கு தென்மேற்கே 100 கி.மீ. (60 மைல்) தொலைவில் அமைந்துள்ளது. செய்யாறு மற்றும் வந்தவாசி ஆகிய இரண்டு நகரங்கள் கோவிலூருக்கு அருகில் உள்ளன. செய்யாறு 8 கி.மீ. (5 மைல்) தொலைவிலும் வந்தவாசி 10 கி.மீ. (6 மைல்) தொலைவிலும் உள்ளது.
# கோவிலூர், திருவண்ணாமலை

## நகரமைப்பு

கோவிலூரில் பதினொரு தெருக்கள் உள்ளன.
# நாரிழைத்துணி

**நாரிழைத்துணி** (*linen*) என்பது ஒருவகை நற்சணல் செடியின் நாரிலிருந்து தயாரிக்கப்படுகிறது. பல்லாயிரம் ஆண்டுகளுக்கு முன்னரே எகிப்தியர் நேர்த்தியான நாரிழைத்துணி நெய்தனர். எகிப்திய, யூத மத குருக்கள் மதச்சடங்குகள் செய்யும்போது நாரிழைத்துணி உடுத்தினர். கிரேக்க நாகரிகம் பெருவளர்ச்சி அடைந்த சமயம், வசதிபடைத்தோரும் நாரிழைத்துணியை பயன்படுத்தினர். ஐரோப்பிய வரலாற்று இடைக்காலத்தில் ஐரோப்பிய மக்கள் பெரும்பாலோர் நாரிழைத்துணியை பயன்படுத்தினர்.
# நாரிழைத்துணி

## பயன்கள்

பாய்மரக்கப்பலில் பயன்படும் பாய்த் துணி, கித்தான், தர்ப்பாய், கோணி, விரிப்பு முதலிய முரட்டுத்துணி முதல் கைக்குட்டை, சட்டைத்துணி முதலிய மெல்லியவகை துணி வகைகள் வரை தயாரிக்கப்படுகின்றன.
# பரமனந்தல்

**பரமனந்தல்** (*Paramanandal*) தமிழ்நாட்டில், திருவண்ணாமலை மாவட்டத்தில் செங்கம் ஊராட்சி ஒன்றியத்துக்குட்பட்ட பரமனந்தல் ஊராட்சியைச் சேர்ந்த சிற்றூராகும்.
2011 ஆம் ஆண்டின் மக்கள் தொகை கணக்கெடுப்பின் படி பரமனந்தலின் மக்கள் தொகை அப்போது 11,700 ஆக இருந்தது.  
குப்பநத்தம் அணை பரமனந்தலில் இருந்து 9 கிலோமீட்டர் தூரத்தில் உள்ளது.
# ஜி சாட் - 3

EDUSAT என்றழைக்கப்படும் GSAT-3, ஒரு தகவல் தொடர்பு செயற்கைக்கோள் ஆகும், இது 20 செப்டம்பர் 2004 அன்று இந்திய விண்வெளி ஆராய்ச்சி நிறுவனத்தால் தொடங்கப்பட்டது. EDUSAT என்பது கல்வித்துறைக்கு சேவை செய்யும் பிரத்யேக இந்திய செயற்கைக்கோள் ஆகும். இது முக்கியமாக நாட்டிற்கான ஊடாடும் செயற்கைக்கோள் சார்ந்த தொலைதூர கல்வி முறையிலான கோரிக்கையை பூர்த்தி செய்ய வேண்டும்.  
EDUSAT, ஐந்து Ku band டிரான்ஸ்பாண்டர்களை ஸ்பேஸ் விட்டங்களை வழங்கும், ஒரு Ku கற்றை டிரான்ஸ்பாண்டர் ஒரு தேசிய கற்றை மற்றும் ஆறு நீட்டிக்கப்பட்ட சி.எஸ்.  
ஜியோசிச்க்ரோனஸ் சேட்டிலைட் வெளியீட்டு வாகனத்தின் முதல் செயல்பாட்டு துவக்கத்தில், ஜியோசைஞ்ச்ரோனஸ் டிரான்ஸ்பர் டிரான்ஸ்பர் ஆர்பிட்டியில் EDUSAT வெற்றிகரமாக வெற்றிகரமாக விண்ணில் செலுத்தப்பட்டது, இது ஸ்ரீஹரிகோட்டாவில் சதீஷ் தவான் ஸ்பேஸ் மையத்தில் முதல் துவக்க நிலையிலிருந்து பறந்தது. EDUSAT ஆரம்பத்தில் 180 கிலோமீட்டர் (110 மைல்), மற்றும் 35,985 கிலோமீட்டர் (22,360 மைல்) மற்றும் 10.5 மணிநேர காலகட்டத்தில், 19.2 டிகிரி செல்சியஸ் வெப்பநிலையுடன் ஒரு பரிமாற்ற சுற்றுப்பாதையில் வைக்கப்பட்டது.  
EDUSAT செப்டம்பர் 2010 இல் பணிநீக்கம் செய்யப்பட்டது மற்றும் ஒரு கல்லறை சுற்றுப்பாதையில் மாற்றப்பட்டது.
# ஜி சாட் - 3

## தொடர் வெளியீடு

1950 களில் ஜி.எஸ்.ஏ.டி -3 சுற்றிக் கொண்டிருந்த 414 டன், 49 மீட்டர் உயரமான ஜிஎஸ்எல்வி, ஸ்ரீஹரிகோட்டாவிலிருந்து 4:01 மணியளவில் தூக்கி எறியப்பட்டது. ஏறக்குறைய 17 நிமிடங்கள் கழித்து, செயற்கைக்கோள் வெற்றிகரமாக GTO இல் வைக்கப்பட்டது. கவுண்டன் பூஜ்ஜியத்தை அடைவதற்கு முன்பே 4.8 வினாடிகளில், நான்கு திரவ ப்ராபலேண்ட் ஸ்ட்ராப்-நிலைகளில், ஒவ்வொன்றும் 40 டன் ஹைப்பர்கோலிக் திரவப் புரோப்பர்கள் (UH25 மற்றும் N2O4) களைந்து எரிக்கப்பட்டன. பூஜ்ஜியத்தில், நான்கு துருப்பிடிக்காத மோட்டார்கள் சாதாரண செயல்திறனை உறுதிசெய்த பிறகு, 138 டன் திட எரிபொருள் முதல் கட்ட மைய மோட்டார் எரிமலை செய்யப்பட்டது மற்றும் GSLV வானத்தில் பிளேஸ் செய்யப்பட்டது. விமானத்தின் முக்கிய கட்டங்களில் 104 வினாடிகளில், முதல் 150 அடி வினாடிகளில், 150 வினாடிகளில் இரண்டாவது கட்டம், 115 கிலோ மீட்டர் மற்றும் 227 வினாடிகளில் விமானம், இரண்டாம் கட்டம் 288 வினாடிகளில், 12.5 டன் கோகோஜினிக் கட்டம் 304 விநாடிகளில் பற்றவைக்கப்பட்டு, 9.2 வினாடிகளில் மூடப்பட்டு, 10.2 கி.மீ.  
EDUSAT, 1014 விநாடிகளில், ஸ்ரீஹரிகோட்டா<nowiki/>விலிருந்து 5000 கி.மீ. தொலைவில் உள்ளது. பிரிக்கப்பட்ட கோகோஜெனிக் மேடை பின்னர் மறுதலிப்பு
# ஜி சாட் - 3

## சூரிய தொடர் வரிசைப்படுத்தல்

ஜி.டி.ஓ-க்கு உட்செலுத்தப்பட்ட உடனே, EDUSAT இன் இரண்டு சூரிய அலைகள் தானாகவே பயன்படுத்தப்பட்டன. இந்தோனேசிய தீவு பைக்கில் அமைந்துள்ள ISRO Telemetry, Tracking and Command Network (ISTRAC) இன் நிலத்தடி நிலையத்தினால் அணிவரிசை மற்றும் சேட்டிலைட் பொது உடல்நலம் ஆகியவற்றின் நிலைப்பாடு கண்காணிக்கப்பட்டது. கர்நாடகாவில் உள்ள ஹாசனில் உள்ள மாஸ்டர் கன்ட்ரோல் வசதி (MCF) EDUSAT இன் கட்டுப்பாடுகள் அனைத்தையும் அதன் பிந்தைய துவக்க நடவடிக்கைகளுக்கு கட்டுப்படுத்தியுள்ளது. ஏரி கோவிச்சன் (கனடா), ஃப்யூசினோ (இத்தாலி) மற்றும் பெய்ஜிங் (சீனா) ஆகிய இடங்களில் உள்ள கிரவுண்ட் ஸ்டேஷன்கள் MCF க்கு துணைபுரிகின்றன.  
அதன் நியமிக்கப்பட்ட சுற்றுப்பாதை ஸ்லாட் 74 டிகிரி கிழக்கு திசைவேகம் ஆகும். அங்கு, அது கல்பனா -1 மற்றும் இன்சாட் -3சி உடன் இணைக்கப்படும்.  
EDUSAT ஆனது இஸ்ரோ செயற்கைகோள் மையம், பெங்களூரு உருவாக்கப்பட்டது. அஹமதாபாத், ஸ்பேஸ் அப்ளிகேஷன்ஸ் சென்டரால் உருவாக்கப்பட்டது. ஹாசனில் உள்ள மாஸ்டர் கன்ட்ரோல் வசதி (ISRO) செயற்கைக்கோள் அனைத்துப் பிந்தைய வெளியீட்டு நடவடிக்கைகளுக்கும் பொறுப்பாகும்.
# ஜி சாட் - 3

## ViCTERS

இந்தியாவின் முதல் பிராட்பேண்ட் நெட்வொர்க் பள்ளிகளுக்கு EDUSAT - ViCTERS (Versatile ICT Enabled Resource for Students). (மாணவர்களுக்கான ஐ.சி.டி.. மாணவர்களுக்கு இயலுமான ஆதாரம்) - திரு. ஆ. ப. ஜெ. அப்துல் கலாம் இந்தியாவின் முன்னாள் குடியரசுத்தலைவர் , , ஜூலை 28, 2005 அன்று திருவனந்தபுரத்தில் " IT @ School Project ". ஆசிரியர்களால் சிறப்பாக வழி நடத்தப்பட்டு எப்படி பயன்படுத்தப்பட்டு வருகிறது என்பதை கேரளாநிரூபித்திருக்கிறது.
# கரைகண்டீஸ்வரர் கோயில், காஞ்சி

**கரைகண்டீஸ்வரர் கோயில்** என்பது தமிழ்நாடு மாநிலம், திருவண்ணாமலை மாவட்டம், காஞ்சி என்னும் சிற்றூரில் உள்ள ஓர் சிவன் கோயிலாகும். வடமாத்தூரில் இருந்து 7 கி.மீ. தொலைவில் இக்கோயில் அமைந்துள்ளது.  
ஏழு (சப்தம்) கோவில்களில், காரைக்கண்டீஸ்வரர் (சிவன்) கோயில்களும் ஒன்றாகும். இவை செய்யாறு ஆற்றின் கரையில் பல்வேறு இடங்களில் அமைந்துள்ளது. இக்கோயிலானது தமிழர் கட்டிடக்கலை அமைப்பில் கட்டப்பட்டுள்ளது. இந்த கோவிலில் சிவலிங்கம் காரைக்கண்டீஸ்வரர் என வழிப்படப்பட்டு லிங்கத்தால் பிரதிஷ்டை செய்யப்படுகிறது. மற்றும் துணைவியாக பெரியநாயகி அம்மன் (பார்வதி) உள்ளார். இக்கோயிலில் பங்குனி உத்தரம் விழா சிறப்பாகக் கொண்டாடப்படுகிறது.
# அசனமாப்பேட்டை

**அசனமாப்பேட்டை** (Hasanamapettai) என்பது இந்தியாவின் தமிழ்நாடு மாநிலம் திருவண்ணாமலை மாவட்டத்தில், வெம்பாக்கம் வட்டத்தில் அமைந்துள்ள ஒரு கிராமமாகும். இக்கிராமமானது காஞ்சிபுரம்-செய்யாறு சாலையில் அமைந்துள்ளது. காஞ்சிபுரத்தில் இருந்து 25 கி.மீ. தொலைவிலும் செய்யாறிலிருந்து 10 கிலோமீட்டர் தொலைவிலும் இக்கிராமம் அமைந்துள்ளது. முன்னதாக இக்கிராமம் *தெய்வந்தாங்கல்* என்ற பெயரால் அழைக்கப்பட்டது.
# அசனமாப்பேட்டை

## பெயர்க்காரணம்

செய்யார் சட்டமன்றம் மற்றும் ஆரணி நாடாளுமன்ற தொகுதியில் அசனமாப்பேட்டை அமைந்துள்ளது. இப்பெயர் வரக் காரணம்: ஹசன் + அம்மா + பேட்டை, இங்கு ஹசன் ஒரு இஸ்லாம் பெண் பெயர், அம்மா என்பது தாய் என்ற தமிழ் வார்த்தை மற்றும் பேட்டை என்பது தமிழ் வார்த்தை ஆகும். இந்த குறிப்பிட்ட கிராமம் மற்றும் நிலங்கள் மக்களுக்கு, ஹசனால் நன்கொடை அளிக்கப்பட்டதாக நம்பப்படுகிறது, எனவே இவ்வூர் ஹசனமா பேட்டை என்று அழைக்கப்படுகிறது. இப்போதும் மக்கள் ஹசன் அவர்களின் நினைவாக, அவருக்கு முதல் மரியாதையை செலுத்திய பிறகே தங்கள் கடவுள்களை வணங்குகின்றனர்.
# அசனமாப்பேட்டை

## முக்கிய தொழில்

பாரம்பரியம் பிணைந்துள்ள இக்கிராமத்தில் பெரும்பாலான மக்கள் பட்டுச் சேலை உற்பத்தியாளர்கள் ஆவர். உலக புகழ்பெற்ற காஞ்சிபுரம் பட்டுச் சேலைகள் இங்கு இறுதியாக வடிவமைக்கப்பட்டு விற்பனைக்கு வருகிறது.
# அசனமாப்பேட்டை

## அமைப்பு

ஒவ்வொரு தெருவிற்கும் ஒரு கோயில் உள்ளது, இந்த கிராமத்தில் 13 தெருக்களே உள்ளன.
# அசனமாப்பேட்டை

## திருவிழா

ஒவ்வொரு அமாவாசை நாளிலும் அங்காள அம்மன் ஊஞ்சலில் காட்சி அளிக்கிறார். பத்து நாட்கள் நடைபெறும் திருவிழாவில், ஏழு மற்றும் பத்தாம் நாட்களில் செவ்வாடையுடன் அங்காள அம்மன் அருள்பாலிப்பது மிகவும் சிறப்பானதாகும்.  
ஐந்து நிலை கொண்ட கோபுரம் அமைந்து ஊரின் ஈசான்ய மூலையில் சிறீ பர்வதவர்த்தனி இராமநாத ஈசுவர் ஆலையம் உள்ளது. தனித்தனி சன்னதிகள் கொண்ட இத்தலத்தில் ஆண்டு தோறும் செங்குந்த மரபினரால் காப்புக்கட்டு சூரசம்காரம் பத்து நாள் திருவிழா விமரிசையாக நடத்தப்படுகிறது
# குலத்தூர்

'''இந்தியா<nowiki/>வில் உள்ள கேரள மாநிலத்தில் குலத்தூர் என்ற கிராமம் உள்ளது. இக் கிராமம் திருவனந்தபுரம் மாவட்டத்திற்கு உட்பட்டது.  
'''
# குலத்தூர்

## விளக்கப்படங்கள்

2001 ஆம் ஆண்டு மக்கள் தொகை கணக்கெடுப்பின்படி, குலத்தூர் கிராமப்புற பஞ்சாயத்து மக்கள் தொகை 32978 பேர் ஆகும், இதில் 16489 பேர் ஆண்களும் 16489பேர் பெண்களும் உள்ளனர். [2] கிராம பஞ்சாயத்து பிரசாலா பிளாக் பஞ்சாயத்துக்கு சொந்தமானது. மேலும் தகவலுக்கு இணையதளத்தைப் பார்வையிடவும்  
மாவட்ட பொதுத் தகவல் : திருவனந்தபுரம் பிளாக்: பரசளா பகுதி: 11.24 கி.மீ பரப்பளவு கோட்: G011203  
வார்டுகளின் எண்ணிக்கை: 20
# மேலதிக்கான்

**மேலதிக்கான்** (*Melathikkan*) என்ற ஊர் தமிழ்நாட்டில், திருவண்ணாமலை மாவட்டத்தில், திருவண்ணாமலை நகராட்சிக்கு உட்பட்ட ஒரு பகுதி ஆகும். இவ்வூர் திருவண்ணாமலை நகரத்தில் இருந்து 2.6 கி. மீ தொலைவில் உள்ள ஒரு முக்கிய பகுதியாகும். இவ்வூர் தமிழ்நாட்டின் தலைநகரம், சென்னையில் இருந்து 185 கி. மீ தொலைவில் உள்ள ஒரு முக்கிய பகுதியாகும். இப்பகுதி திருகோவிலூர் சாலையில் (சித்தூர்-கடலூர் சாலை) தேசிய நெடுஞ்சாலை 234ஏ என்ற இடத்தில் உள்ளது. இப்பகுதி திருவண்ணாமலை சட்டமன்றத் தொகுதிக்கு உட்பட்டதாகும்.  
அருகிலுள்ள நகரங்கள் மற்றும் பேரூராட்சிகள்: திருவண்ணாமலை (2.9&nbsp;கி.மீ), தென்மாத்தூர் (3.3&nbsp;கி.மீ), சொ.கிளநாச்சிப்பட்டு (3.4 கி.மீ), சின்னகாங்கியனூர் (3.8&nbsp;கி.மீ), நல்லவன்பாளையம் (4.3 கி.மீ.). திருவண்ணாமலைக்கு அருகிலுள்ள நகரங்கள் (2.6 கி.மீ), தண்டராம்பேட்டை (15.3 கி.மீ), துரிஞ்சாபுரம் (19.9 கி.மீ), கீழ்பெண்ணாத்தூர் (21.8&nbsp;கி.மீ).
# மேலதிக்கான்

## மக்கள் தொகை

5000 க்கும் மேற்பட்ட மக்கள்தொகை கொண்ட மேலத்திக்கான் திருவண்ணாமலை நகர்ப்புறத்திற்கு துணை நகர்ப்புறமாக உள்ளது. இது திருக்கோயிலூர் சாலையில் (சித்தூர்- கடலூர் சாலை) திருவண்ணாமலை நகர்ப்புற ஒருங்கிணைப்புகளின் கீழ் வருகிறது (தேசிய நெடுஞ்சாலை எண் 234 ஏ). திருக்கோவிலூர் தொடருந்து பாதையில் “மேலத்திக்கான் - சரோன்” என ஒரு தொடருந்து நிலையம் உள்ளது.
# தச்சூர்

**தச்சூர்** (Thachur) இந்தியா, தமிழ்நாடு மாநிலத்தில், விழுப்புரம் மாவட்டத்தில், கள்ளக்குறிச்சி வட்டத்தில் உள்ள ஒரு கிராமம் ஆகும். இதனை **தச்சூர்**, **தச்சனூர்** அல்லது **தரசூர்**எனவும் அழைக்கப்படுகிறது.இதன் அருகில் சிவன் கோயில் ஒன்று அமைந்துள்ளது. இக்கோவிலில் பல சிற்பங்கள் இருக்கின்றன. இவர்கள் அளித்துள்ள கடவுள் சிலைகள் அருகில் உள்ள இடங்களிலும் உள்ளன. எனவே இவ்வூர் "தச்சன் ஊர் " ( சிற்பங்கள் உள்ள இடம்) என்று அழைக்கப்படுகிறது.
# தச்சூர்

## மக்கள் தொகை

2001 ஆம் ஆண்டு இந்திய மக்கள் தொகை கணக்கெடுப்பின்படி,இக்கிராமத்தில் 3675 பேர் வசிக்கின்றனர்.மக்கள் தொகையில்ஆண்களும், பெண்களும் 50% சமமாக உள்ளனர். இக்கிராமத்தின்சராசரி கல்வியறிவு 54%, தேசிய சராசரி கல்வியறிவு 39.5% விட அதிகமாகும், இங்கு ஆண் கல்வியறிவு 51% மற்றும் பெண் கல்வியறிவு 49% ஆகும். இக்கிராமத்தின், மக்கள் தொகையில் 6 வயதுக்கு கீழ் உள்ளவர்கள் 11% ஆகும்.
# தச்சூர்

## அருகில் உள்ள கிராமங்கள்

லட்சியம், போர்பட குறிச்சி, விளம்பர், மலை கொட்டலம், எறவர், இந்திலி, பங்காரம், சிருவத்தூர், குடிகாடு, வினைதீர்த்தபுரம், தென்கீரனூர், அகரகொட்டலம், நீலமங்கலம், சோமந்தர்குடி போன்றவை ஆகும்.
# தச்சூர்

## காலநிலை

வெப்பநிலை மிதமான உள்ளது; அதிகபட்ச மற்றும் குறைந்தபட்ச வெப்பநிலையாக இருப்பது 37°C மற்றும் 20°C ஆகும். இந்நகரம் கோடைகாலத்தில் தென்மேற்கு பருவமழையும், குளிர்காலத்தில் வடகிழக்கு பருவமழையும் இங்கு மழை தருகிறது. அதன் சராசரி ஆண்டு மழையளவு 1070.மி.மீ ஆகும்.
# தச்சூர்

## பொருளாதாரம்

விவசாயம் இந்த கிராமத்தின் முதுகெலும்பாக உள்ளது. இவ்விவசாயமக்கள் பல்வேறு மாவட்டம் சென்று வாழ்ந்து வருகின்றனர்.பால் இக்கிராமத்தின் முக்கிய பொருளாதார ஆதாரமாக விளங்குகிறது. மேலும்கரும்பு சாகுபடி அதிகமாக இந்த பகுதியில் உள்ளது. கள்ளகுறிச்சி "சர்க்கரை நகரம்" என அழைக்கப்படுகிறது. இரண்டு முக்கிய சர்க்கரை தொழிற்சாலைகள் இங்கே உள்ளன. ஒன்று கோமுகி (கச்சிராப்பாளையம் வழி), மற்றொன்று மூங்கில்துறைப்பட்டு.
# தச்சூர்

## பள்ளிகள்

- அரசு நடுநிலைப்பள்ளி
- ஒசேளிஸ் சர்வதேச பள்ளி
- அரசு தொடக்கப்பள்ளி
- பாரதியார் சர்வதேச பள்ளி
# தச்சூர்

## கல்லூரிகள்

- பாரதி கல்லூரி, தச்சூர்.
- நவீன ஐ. டி. ஐ, தச்சூர்.
- சண்முகா கலை கல்லூரி, இந்திலி.
- லட்சுமி கலை கல்லூரி, பங்காரம்.
- ஜெயின் பொறியியல் கல்லூரி, எறவர்.
- முருகன் பாலிடெக்னிக் கல்லூரி,இந்திலி,
# தச்சூர்

## தொழிற்சாலைகள்

- சூர்யா எக்ஸ்ட்ரக்சன்,தச்சூர்.
- மூலிகை பாரடைஸ்,தச்சூர்.
- JTV மல்டிடேக்,தச்சூர்.
- கற்பகாம்பாள் அரிசி ஆலை,தச்சூர்.
- ஆண்டவர் அரிசி ஆலை,தச்சூர்.
# தச்சூர்

## கோயில்கள்

- அமிர்த கண்டீஸ்வரர் ஆலயம்சிவன் கோயில்,தச்சூர்.
- பெரியாயி கோவில்,தச்சூர்.
- அம்மன் கோயில்,தச்சூர் கைகாட்டி.
- வீர பயங்கரம்கோவில்
- சிவன் கோவில், உலகிய நல்லூர்
- பாஞ்சாலியம்மன் கோவில்
- மதுரை வீரன் கோவில்
# தச்சூர்

## தேவாலயங்கள்

- செயின்ட் அந்தோனியார் ஆலயம்,தச்சூர்.
- பாப்டிஸ்ட் சர்ச், போர்படகுறிச்சி.
- செயின்ட் ஜோசப் தேவாலயம், உலகன்கத்தான்.
- ஜெபமாலை அன்னை ஆலயம், கள்ளகுறிச்சி.
# ஜெ. இராதாகிருட்டிணன்

**ஜெ. இராதாகிருட்டிணன்**(*J.Radhakrishnan)* (பிறப்பு செப்டம்பர் 16, 1966), ஓர் இந்திய அரசு ஊழியர் மற்றும் நிர்வாகி ஆவார். இவர், நாகப்பட்டினம்மற்றும்தஞ்சாவூர் ஆகிய மாவட்டங்களில்2004 ஆம் ஆண்டு இந்தியப் பெருங்கடலில் ஏற்பட்ட நிலநடுக்கம் மற்றும் ஆழிப்பேரலை நிகழ்வுகளுக்குப் பிறகு, முக்கியப் பங்காற்றி நிவாரணப் பணிகளைத் துரிதப்படுத்திச் செய்தமைக்காக நன்மதிப்பைப் பெற்றவர்.
# ஜெ. இராதாகிருட்டிணன்

## இளமைக்காலம் மற்றும் கல்வி

இராதாகிருட்டிணன் 16 செப்தம்பர் 1966 அன்று சென்னை,இந்தியாவில்பிறந்தார். கான்பூர், சண்டிகர், நாசிக் மற்றும் தியோலலி ஆகிய பள்ளிகளில் கல்வி பயின்றார். பெங்களூருவில் கால்நடை அறிவியல்பாடத்தில் முதல் வகுப்பில் தேர்ச்சிப்பெற்று பட்டம் பெற்றார்.இவர் கால்நடை அறிவியல் (கால்நடை வளர்ப்பு மற்றும் மரபியல்) இல் முதுகலைப் பட்டம் பெற்றிருந்தார்.
# ஜெ. இராதாகிருட்டிணன்

## இந்தியக்குடிமைப்பணி நிர்வாகம்

இராதாகிருட்டிணன், இந்திய ஆட்சிப் பணிக்கான தேர்வுகளைச் சிறப்பாக நிறைவு செய்தார். பின்னர், 1992 ஆம் ஆண்டில் இந்திய ஆட்சிப் பணிக்காக தேர்வு செய்யப்பட்டார். தொடக்க நிலை பயிற்சிக்குப் பிறகு, இவர் 9 ஆகத்து 1994 அன்று, தூத்துக்குடி மாவட்ட துணை ஆட்சியராகப் பணி நியமனம் செய்யப்பட்டார். 1996 முதல் 1999 வரை தமிழக அரசின் நிதித்துறையின் துணைச் செயலராகப் பணியாற்றினார். மார்ச் 1999 முதல் மார்ச் 2000 முடிய குடும்ப நலம் மற்றும் பேணுதல் துறையின் துணைச் செயலராகவும் செயல்பட்டார். சூலை 2001 இல் சேலம் மாவட்ட ஆட்சியராக நியமனம் செய்யப்படுவதற்குமுன்பு, மார்ச் 2000 இலிருந்து சென்னை மாவட்டத்தில் மாவட்ட நிர்வாகம் மற்றும் நில வருவாய்த் துறையில் பணிபுரிந்தார்.  
சூலை 1, 2001 முதல் சூலை 15, 2003 முடிய, சேலம் மாவட்ட ஆட்சியராக இருந்தார். தஞ்சாவூர் மாவட்ட ஆட்சியராக, மே 29, 2004 முதல் சனவரி 10, 2005 முடிய பணியாற்றினார். அக்காலகட்டத்தில்தான், இந்தியப் பெருங்கடலில் உருவான ஆழிப்பேரலையானது தமிழ்நாட்டை திசம்பர் 26, 2004 அன்று தாக்கியது. பாதிப்புக்குள்ளான தஞ்சாவூர் மாவட்டத்தில் நிவாரண நடவடிக்கைப் பணிகளை ஒருங்கிணைத்தார். அப்பேரிடர் மீட்பு நடவடிக்கைகள் மற்றும் நிவாரண உதவிகள் ஆகியவற்றைத் திறம்பட கையாண்ட அவரது செயல்திறம் பரவலான பாராட்டைப் பெற்றது. இக்காலகட்டத்தில், மிகுந்த பாதிப்புக்குள்ளான நாகப்பட்டின மாவட்டத்தில் பேரிடர் மீட்பு நடவடிக்கைகள் தொய்வாக நடைபெற்றுக் கொண்டிருந்தன. ஆதலால், இராதாகிருட்டிணன் சனவரி 10, 2005 அன்று அங்குப் பணியமர்த்தப்பட்டார். நாகப்பட்டின மாவட்டத்தில் மே 16, 2006 முடிய சேவையாற்றினார். பேரிடர் மீட்பு மற்றும் நிவாரண நடவடிக்கைகளைத் துரிதப்படுத்தும் விதமாக மாவட்டம் முழுவதும் பல்வேறு நிவாரண முகாம்களை ஏற்படுத்தினார்.
# ஜெ. இராதாகிருட்டிணன்

## பாராட்டு

2004 இல் ஆழிப்பேரலைப் பாதிப்பிற்குள்ளான தஞ்சாவூர் மாவட்டத்தில் மேற்கொள்ளப்பட்ட நிவாரண உதவிகள் ஒருங்கிணைப்பு மற்றும் விரைவு மீட்புப் பணிகள் காரணமாக, இராதாகிருட்டிணன் பன்னாட்டு ஊடகங்களின் கவனத்தைப் பெற்றார். மே 27, 2005 இல் ஆழிப்பேரிடர் மீட்புக்கான ஐக்கிய நாடுகள் அவையின் பொதுச்செயலாளரின் சிறப்புத் தூதுவரும் மேனாள் அமெரிக்கக் குடியரசுத் தலைவருமான பில் கிளிண்டன் வருகையின்போது, இவருடைய நிர்வாகத் திறன்கள் வெகுவாகப் பாராட்டுப் பெற்றன. அதனைத் தொடர்ந்து, அமெரிக்க ஐக்கிய நாட்டிலுள்ள வாஷிங்டன், சீத்தல், சான் பிரான்சிகோ, அவாய்த் தீவு ஆகிய இடங்களில் அமெரிக்க ஐக்கியக் கல்வித் துறையினருக்கு ஆழிப்பேரிடர் மீட்புத் தொடர்பான விளக்கவுரை நிகழ்த்த அவருக்கு அழைப்பு விடுக்கப்பட்டது. அதுபோல், இலங்கை அரசாங்கமும் தம் பேரிடர் மீட்பு ஊழியர்கள் மற்றும் அலுவலர்களிடையே அவரின் திறப்பாடுகளைப் பகிர்ந்துகொள்ள தம் நாட்டிற்கு வருமாறு வேண்டுகோள் விடுத்தது. தமிழ்நாட்டின் குடிமைப்பணிக்குத் திரும்பும் வரை, இவர் மார்ச் 2009 முதல் மார்ச் 2012 முடிய ஐக்கிய நாடுகள் அவை வளர்ச்சித் திட்டத்தின்கீழ் செயற்படும் பேரிடர் மேலாண்மைக் குழுவிற்குத் தலைமை வகித்தார். ஏப்ரல் 2012 ல் தமிழ்நாடு அரசு சிறப்பு திட்ட அமலாக்கத் துறையின் செயலாளராக மீளப் பணியேற்றுக்கொண்டார். அதன் பின், செப்தம்பரில் தமிழ்நாடு அரசின் மருத்துவம் மற்றும் குடும்ப நலத்துறை செயலாளராக நியமனம் செய்யப்பட்டார். தற்போது, தமிழ்நாட்டின் மேற்குறிப்பிட்ட துறையின் முதன்மைச் செயலாளராகப் பணிபுரிந்து வருகிறார்.
# கிஷன்பூர் வனவிலங்கு சரணாலயம்

**கிஷன்பூர் வனவிலங்கு சரணாலயம்** இந்தியாவில் உத்தரப்பிரதேசத்தில் உள்ள மைனானி அருகில் உள்ள துத்வா புலிகள் காப்பகத்தின் ஒரு பகுதியாகும். இது 227 சதுர கி.மீ. (88 சதுர மைல்) பரப்பளவைக் கொண்டுள்ளது. இது1972 இல் நிறுவப்பட்டது.
# கிஷன்பூர் வனவிலங்கு சரணாலயம்

## விலங்குகள்

- புலி
- சிறுத்தை
- சதுப்பு மான்
- ஹாக் மான்
- கேளையாடு
- வங்காள வரகுக் கோழி
- வரகுக் கோழி
# கிஷன்பூர் வனவிலங்கு சரணாலயம்

## மேலும்காண

- துத்வா தேசியப் பூங்கா
# அந்தமான் தமிழர்கள்

**அந்தமான் தமிழர்கள்** (*Andaman Tamils*) என்போர், அந்தமான் மற்றும் நிகோபார் தீவுகளில் தமிழ் பேசும் மக்கள்ஆவாா்கள்.இவா்கள் பொதுவாக மதராசி (மதறாஸ், தமிழ் நாட்டின் முன்னாள் பெயர்) என அழைக்கப்படுகிறார்கள்.  
இத்தமிழர்களில் மூன்று பிாிவினா் உள்ளனா். முதல்பிாிவினா் தமிழ்நாட்டிலிருந்து வாழ்வாதாரத்தைத் தேடி குடியேறியவர்கள்.இவா்கள் அனைத்து தீவுகளிலும் மனிதர்கள் குடியேறியபகுதியில் காணப்படுகின்றனர். இரண்டாவதுபிாிவினா், அன்றைய பர்மாவில் இராணுவ ஆட்சிக்கு பின்னர் மியன்மாரில் இருந்து இங்குவந்து குடியேறிய தமிழ் பேசும் மக்களாவர். மூன்றாவதுபிாிவினா்,இலங்கையில்வாழ்ந்த தமிழ் பேசும் மக்கள் அந்த நாட்டின் இனவாத மோதல்களுக்குப் பின்னர் அங்கிருந்து புலம்பெயர்ந்து, அந்தமான் வந்து குடியேறியவர்கள். முதலாவது பிாிவின் மக்கள்தொகை மிகப்பெரியது. மேலும் இடப்பெயா்வு தொடர்வதால், இப்பிரிவின் மக்கள் தொகையும் அதிகரிக்கிறது. இப்பிரிவினர் தமிழ் மொழியில் பேசுகிறார்கள், எழுத்துகளில் தமிழ் குறியீட்டைப் பயன்படுத்துகிறார்கள். தமிழா்களைத் தவிரமற்றவா்களிடம் ஒருவிதமான இந்திமொழியில் பேசுகின்றனர். இம்மொழி ’அந்தமான் இந்தி’என்று அழைக்கப்படுகிறது. கல்வி பயின்ற தமிழர்கள் ஆங்கிலத்திலும் பேசுகின்றனர். அவர்களில் பெரும்பாலோர் "உள்ளூர்" வாசிகள். அந்தமான் நிகோபார் தீவுகளில் சுமார் 100,000 தமிழர்கள் உள்ளனர்.
# அந்தமான் தமிழர்கள்

## சோழப் பேரரசு

800 முதல் 1200 வரை, சோழவம்சம் ஒரு பேரரசை உருவாக்கியது, இது தென்கிழக்கு இந்திய தீபகற்பற்பத்திலிருந்து மலேசியா வரைபரந்து விாிந்துஇருந்தது. முதலாம் ராஜேந்திர சோழன் (கிபி 1014 - 1042 ) அந்தமான் மற்றும் நிக்கோபார் தீவுகளைக் கைப்பற்றி, அங்கு ஸ்ரீ விசய சாம்ராஜ்யத்திற்கு (இந்தோனேசியாவில் சுமத்ரா தீவில் அமைந்த இந்து-மலாய் பேரரசு) எதிரான ஒரு கடற்படைப் பயணத்தைத் தொடங்குவதற்கு ஒரு உத்தியாக கடற்படைத் தளத்தை அமைத்தார்.
# கியானி பிரிதம் சிங் தில்லான்

**கியானி பிரிதம் சிங்** இந்திய சுதந்திர போராட்ட வீரர்மற்றும் சீக்கிய சமயப் பரப்பாளர் ஆவார். '''
'''கதர் கட்சியின்உருப்பினராக இருந்தார். 1915 ல் பிரித்தானிய இந்திய இராணுவத்தில் கதர் சதித்திட்டத்தின் கருவியாக செயல்பட்டுதோல்வியடைந்தார் . கியானி ப்ரிதம் சிங் தில்லான் சீக்கிய இந்திய சுதந்திர இயக்க தலைவரும் இந்திய தேசிய ராணுவத்தின் பிரபலமான உறுப்பினரான குர்பக்சிங் தில்லானியின் நெருங்கிய நண்பராவார். இவர் சுபாஷ் சந்திர போஸின் நெருங்கிய நண்பராகவும் இருந்தார். பிரிதம் சிங் இரண்டாம் உலகப் போரின்போது ஜப்பானிய ஆதரவை பெற இந்திய தேசிய இராணுவம் நிருவிய அதேகருத்தை மறுபரிசீலனை செய்தது. 1942 ல் விமான விபத்தில் பிரிதம் சிங் இறந்தார்.
****
# மேன் சேயர்

**மேன் சேயர்** (*Man Seyr*) முனிசா,மென்சார்,மேன்சார், மற்றும்முன்னிஎன்றுஅழைக்கப்படும்இது ஈரானின் கூசித்தான் மாகாணத்தில் உள்ள அக்வாசு மண்டலத்தின் மத்திய மாவட்டத்தில் உள்ள மொசாராத் கிராமப்புற மாவட்டத்தில் உள்ள ஒரு கிராமமாகும். 2006 மக்கள் தொகை கணக்கெடுப்பின்படி, அதன் மக்கள் தொகை 8 குடும்பங்களில் 38 ஆக இருந்தது.
# க. வச்சிரவேல் முதலியார்

**க. வச்சிரவேல் முதலியார்** (1906 – 3 அக்டோபர் 1989) இருபதாம் நூற்றாண்டில் வாழ்ந்த சிறந்த சைவ சித்தாந்தப் பேரறிஞர்களுள் ஒருவர் ஆவார்.  
காஞ்சிபுரத்தில் செங்குந்தர் மரபில் தோன்றி அங்குள்ள பச்சையப்பன் பள்ளியிலும், சென்னைப் பச்சையப்பன் கல்லூரியிலும் பயின்று இளங்கலைப் பட்டமும் பின்னர் எல்.டி. பட்டமும் பெற்று காஞ்சிபுரம் பச்சையப்பன் பள்ளியில் கணித ஆசிரியராய் பணியாற்றினார். பின்னர் தலைமையாசிரியர் பொறுப்பையும் ஏற்று பள்ளியைத் திறம்பட நடத்தினார். நடுவணரசின் போற்றுதலுக்கு ஆளாகி நல்லாசிரியர் விருதினையும் பெற்றார். சைவசித்தாந்தத்தில் இவர் ஞானியார் சுவாமிகளின் தலைசிறந்த மாணவராக விளங்கி அத்துறையில் வல்லுநராகத் திகழ்ந்தார். சைவ ஆதீனங்கள், சைவ சித்தாந்தப் பெருமன்றம் இவர் தலைமை ஏற்றும் சொரற்பொழிவுகளாற்றியும் சிறப்பித்த சைவ மாநாடுகள் தமிழகத்திலும், ஈழத்திலும் பலபலவாகும். காசிப் பல்கலைக்கழகத்தில் சைவ சித்தாந்த கட்டளைச் சொற்பொழிவினை 1951 இல் ஆற்றினர். இறுதியாக மதுரைக் காமராசர் பல்கலைகழகத்தில் சைவ சித்தாந்தத் துறையில் தனி அலுவலராய் இருந்து அத்துறை மேம்படப் பணியாற்றினார். *திருக்குறளின் உட்கிடை சைவ சித்தாந்தமே* முதலிய பல நூல்கள் சைவ சித்தாந்தச் சார்பு பற்றி எழுதியுள்ளார். தமிழ், ஆங்கிலம், வடமொழிப் புலமை மிகப் பெற்றிருந்த இவர் 10.03.1989 இல் காஞ்சியில் காலமானார்.
# க. வச்சிரவேல் முதலியார்

## எழுதிய நூல்கள்

- *திருக்குறளின் உட்கிடை சைவ சித்தாந்தமே* (1953)
- *சைவம்* (1960)
- *திருவருட்பயன்* (உரை, 1967)
- *Saiva Siddhanta* (1968)
- *சைவமும் வைணவமும்* (1969)
- *சைவசித்தாந்தத் திறவு* (1980)
# க. வச்சிரவேல் முதலியார்

## உசாத்துணைகள்

- வாழ்வியற் களஞ்சியம், தொகுதி பதினான்கு, பக்கம்(297), தமிழ்ப்பல்கலைகழகம், தஞ்சாவூர்.